Đorđe Ćurčija
<s>Đorđe Obradović († 1804. u Novom selu), poznat kao Đorđe Ćurčija ili Đorđe Ćurta, bio je jedan od vođa u Prvom srpskom ustanku u godini 1804.</s>

<s>Istorijska zbivanja
Đorđe Ćurčija je rođen u mestu Bosutu na Savi, na tadašnjem austrijskom području, a kada je bio dete porodica mu se preselila u Smederevski sandžak.</s><s>Jedno vreme je bio ćurčija (krznar) u Krupnju, a zatim je postao odmetnik i harambaša i bio čuven u Podrinju odnosno u dolini reke Drine.</s>

<s>Kada je u februaru 1804. čuo za napad na dahije u Valjevu i Šumadiji, pridružio je se pobuni, ali je već u prvim danima pokazao izvesnu samovolju.</s><s>U bitci kod Čokešine (april 1804) nije učestvovao zbog svađe sa Jakovom Nenadovićem, jednim od najistaknutijih vođa ustanka u zapadnoj Srbiji, ali se odmah potom borio protiv Turaka u Beogradu i pri zauzimanju Požarevca.</s><s>Tu je ponovo došao u sukob sa Nenadovićem, a i sa Karađorđem, pa je se sa svojim ljudima povukao u Mačvu.</s><s>Zagospodario je Jadrom, Rađevinom i skelom prema Mitrovici i odatle je na svoju ruku vodio borbu s Turcima.</s><s>U to vreme njegov pisar je bio mladi Vuk Karadžić.</s>

<s>Zbog svoje naravi i tu je došao u sukob sa Nikolom Grbovićem i Lukom Lazarevićem, a zbog prodora Turaka u dolinu Drine, oni su ubrzali odluku o njegovom uklanjanju.</s><s>U leto 1804. iznenada je napadnut u Novom Selu kod Loznice, gde su ga ubili meštani koji su podržavali Jakova Nenadovića.</s>

<s>Povezano 
 Hajduci</s>

<s>Biografije, Prvi srpski ustanak</s>

